**ОТЧЕТЕН ДОКЛАД**

**за дейността на НАРОДНО ЧИТАЛИЩЕ „ ЗАПАДНОРОДОПСКИ ЛЪЧ-1906 ”**

**С. КРАИЩЕ, ОБЩИНА БЕЛИЦА**  **ЗА 2020 г.**

**УВАЖАЕМИ ДАМИ И ГОСПОДА,**

Доклада за дейността на Народно читалище „ Западнородопски лъч 1906", отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар и внесените отчети за дейността му през 2019 година.

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината.

Дейността на читалището е съпричастна с целия обществен и културен живот на селото. 2020 година се оказа много трудна за цялата ни общност. Коронавирусната епидемия обхванала целия свят повлия негативно за начертаните планове и идеи за работа с местната ни общност. Поради липса на компютърно оборудване дори не успяхме да проведем редица образователни дейности онлайн. Но успяхме да работим с общността с мероприятия проведени на открито при спазване на здравните епидемиологични норми. В пролетно- летните месеци организирахме широк кръг от деца и възрастни за изучаване на културно-историческото наследство на родния край, занимавахме ги с разнообразни спортни занимания на местния футболен стадион, проведохме няколко екологични мероприятия свързани с беседи за опазване на околната среда и почистване на терени в и около селото. През м. юли проведохме традиционния фолклорен фестивал „Фолклорна среща“ , денят на родилната помощ- „Бабинден“, „Великден“ с кукерски фестивал, „Баба Марта“-Изработване на мартенички и украсяване на дърво, Богоявление –Йордановден“-хвърляне на светия кръст, 147г. от обесването на Васил Левски с открит урок, 24 май ден на българската просвета и култура и славянска писменост с празничен концерт и др.

Дами и господа,

През изтеклата 2020 година читалищните членове са 97 и бе организирана и проведена следната дейност :

В момента фонда на читалищна библиотека наброява 17 099 библиотечни еденици. Обслужваме 145 читатели. Подкрепяхме 4 бр. самодейни творчески колективи. Насърчавахме художественото творчество на талантливите деца и младежи от селото, чрез различни образователни програми /екология, местен бит, традиции и култура, изобразително изкуство/ , теми , свързани с бележити дати и годишнини.

Сътрудничихме активно с кметството и читалищата от общината, както и с местното основно училище.

Работехме активно с Регионален център читалища – Благоевград и общинското читалище, във връзка с културно-образователни дейности, методическа помощ, финансови отчети, доклади, статистически и информационни дейности, свързани с дейността на читалището. Проведоха се срещи с ученици и младежи, свързани с проблеми на здравеопазването, вредите от тютюнопушенето и наркоманията. Организирахме и отбелязването на Деня на Земята – 22 април със засаждане на храстови насаждения в една от градинките на селото.

Дами и господа,

Народно читалище „Западнородопски лъч-1906” е единствената културна институция в населеното място, която ръководи и организира събития и концерти за жителите на селото. Тук се пази родовата памет, тук са корените, тук е бита и традицията, тук е иновацията, тук идват и хората, защото читалището си извоюва името на авторитетен културен институт, готов да приеме предизвикателствата на новото време, отговорно да се справи със сериозни теми и всичко това с едничката заветна цел – да направим по красив делника и да изпълним със съдържание празника на местната ни общност .

Нека си пожелаем през новата 2021 г. да бъде здрава за да можем да изпълняваме програмата за развитие на читалищната дейност, която ще Ви предложа за разглеждане и одобрение.

Благодаря за вниманието!

 Председател :

 п / Петър Кърпачев/

Подкрепяхме 2 броя самодейни творчески колективи и 6 индивидуални изпълнители на фолклорни пес